**Mór Városi Önkormányzat Képviselő-testületének**

**48/2025. (I.29.) határozata**

**Mór, Velegi út 20. 1/5. szám alatti lakás értékesítésére kötött adásvételi szerződés felbontása tárgyában**

Mór Városi Önkormányzat Képviselő-testülete jóváhagyja a Mór, Velegi út 20. 1/5. szám alatti 4904/4/A/23 hrsz-ú 28 m2 nagyságú társasházi lakás megnevezésű ingatlan vonatkozásában 2023. október 10-én kötött adásvételi szerződés felbontását az alábbi feltételekkel:

* A szerződő felek egymás irányában az alábbiak szerint számolnak el:
* A Vevő a lakás használatáért a bérleti díjnak és szemétszállítási díjnak megfelelő összegű bruttó 306.941 Ft használati díjat köteles fizetni.
* Az Eladó önkormányzat köteles visszafizeti a Vevő által 2024. december 31-ig összesen befizetett bruttó 446.628 Ft vételár törlesztés összegét.
* A két összeg különbözete 139.687 Ft az Eladót terheli, amely forrás biztosítására Mór Városi Önkormányzat Képviselő-testülete az önkormányzat 2025. évi költségvetésében vállal kötelezettséget.

A Képviselő-testület felkéri a Jegyzőt, hogy a Mór 4904/4/A/23 hrsz-ú ingatlan önkormányzati tulajdonjogának visszaszerzése érdekében a szükséges intézkedéseket tegye meg. Továbbá felhatalmazza a Polgármestert a szükséges dokumentumok aláírására.

Határidő: 2025.02.28.

Felelős: jegyző(Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző